section_heading: Pravosudne akcije
paragraph_text: Okružno državno odvjetništvo u Zadru za ovaj je zločin podiglo je optužnicu 21. ožujka 1995. godine protiv tri osobe kojima se poslije sudilo u odsutnosti na Županijskom sudu u Zadru. 25. svibnja 1995. godine Županijski je sud u Zadru presudom proglasio svu trojicu krivima. Dvojica su počinitelja osuđena na kaznu zatvora u trajanju od 20 godina, dok je treći osuđen na 15 godina zatvora. Budući da su cijelo vrijeme ostali izvan dosega hrvatskog pravosudnog sustava, kaznu nikad nisu odslužili.